Hier's waarna jy kan uitsien op rrRADIO Seisoen 2 | rooi rose Hier's waarna jy kan uitsien op rrRADIO Seisoen 2 | rooi rose
Seisoen 1 van rrRADIO verby - maar die luisterplesier is nog nie! Ons stel bekend ... seisoen 2!
Hierdie maand kom die eerste seisoene van Tussen Ons en Tee & Taai Toffies tot ’n einde, maar moenie sug nie, want die tweede seisoen van elkeen begin dadelik daarna met interessante nuwe temas en gaste.
Die avonture van Liesl Burger in Botox, Barbies en Bietse kom ook tot ’n einde, maar dan begin ons splinternuwe spanningsvolle dramareeks, Dans met die rooi rok.
Onthou die vorige reekse en episodes is steeds, enige tyd, beskikbaar om na te luister! En die beste deel is – dis alles gratis!
Lees ook: Almal praat oor podsendings – maar wat is dit?
Hier is waarna jy kan uitsien op rrRADIO Seisoen 2
Waarna kan ek uitsien in Seisoen 2 van rrRADIO?
Loer hier …
Vervolgverhaal: Dans met die rooi rok
In dié spanningsvolle vervolgverhaal, geskryf deur Martie Swanepoel, stel die bekende aktrise en TV-aanbieder Bettie Kemp jou aan Amelie du Raan voor.
Amelie stap uit haar stresvolle werk en aftakelende huwelik, en sy en haar kinders trek na ’n vervalle ou huis op die platteland. Hier maak sy kennis met die spoke van die verlede. Veral met die vrou wat glo saans met haar rooi rok deur haar tuin met die blou windklingels dans …
Die eerste episode van Dans met die rooi rok word op 10 Oktober 2019 uitgesaai.
Lees ook: Hoe om podsendings af te laai
Luister solank na Botox, Barbies en Bietse
Moenie dat jou geldsake jou slapelose nagte gee nie!
In hierdie reeks help joernalis Anet Schoeman en ’n span kenners jou om sin te maak van al die finansiële slaggate wat op jou pad mag kom.
Elke episode takel ’n spesifieke tema wat elke besige vrou se lewe raak.
Die eerste episode van Ka-tjieng! begin op 18 Oktober.
Lees ook: Die rooi rose-redaksie se gunsteling-podsendings – buiten rrRADIO, natuurlik!
Jou lyf, jou lewe: Tussen Ons Seisoen 2
Jy is mooi nes jy is!
In Tussen Ons Seisoen 2 gesels joernalis Mariette Snyman met kundiges en inspirerende vroue oor hoe jy gelukkiger kan voel in jou lyf – ongeag jou ouderdom, agtergrond of liggaamstipe.
Tussen Ons 2 begin op 8 Oktober.
Luister hier na Seisoen 1 van Tussen Ons
Bekendes: Tee & Taai Toffies Seisoen 2
Tee & Taai Toffies In die tweede seisoen gesels Ilse Salzwedel verder met interessante bekendes en glanspersoonlikhede, en saam probeer hulle om luisteraars se verhoudingsprobleme op los.
Tee & Taai Toffies begin weer op 23 Oktober.
Luister hier na Seisoen 1 van Tee & Taai Toffies
Hoe om te luister
Al die rrRADIO-podsendings kan vanaf rooirose.co.za of iono.fm gespeel word. Klik net op die rrRADIO skakel boaan die rooirose.co.za tuisblad of soek vir die rrRADIO-kanaal op iono.fm
Die podsendingsreekse is ook beskikbaar op iTunes, Player.FM, Pocket Casts, Spotify en Google Podcasts. As jy dit op jou slimtoestel wil aflaai om later daarna te luister kan jy die stappe volg wat ons hier uiteenset.
suksesVerhoudingsGesondheidbekendesVermaakleescelebsfinansiesfiksieons menseOntspanningrelationshipsentertainmenthealthlocal celebsfictionjou lewepersonal financepodsendingsrrradiopodcastsgeld en sukses